Public procurement notice: Contract Notice
Published: 2020-02-17
Buyer: Kulttuuri- ja vapaa-ajan toimiala, Helsingin kaupunki
Country: FI
Contract type: Services
Procedure: Open procedure
CPV classification: 79710000: Security services | 79713000: Guard services
Estimated value: 4000000 EUR
Submission deadline: 2020-03-16

Technical requirements: Helsingin kaupunki, kulttuurin ja vapaa-ajan toimiala, pyytää tällä tarjouspyynnöllä ja sen liitteillä tarjoustanne kulttuurikeskusten turvallisuuspalveluista ja erikseen tilattavista lisäpalveluista ajalle 1.6.2020–31.5.2022 ja mahdollisille kahdelle (2) yhden (1) vuoden optiokausille vuosille 2023 ja 2024.
Liite 2 sisältää luottamuksellista tietoa vartiointipalvelusta ja siksi se ei ole mukana julkaistavissa hankinta-asiakirjoissa. Liitteen saa pyynnöstä sähköpostiosoitteesta: kuva.hankinnat@hel.fi.
Helsingin kaupungin kulttuurin ja vapaa-ajan toimiala hankkii paikallis- ja hälytys- ja vartiointi- ja aulapalveluja kulttuuritaloille: Annantalo, Caisa, Kanneltalo, Malmitalo, Savoy-teatteri, Stoa ja Vuotalo. Jokaisella kulttuuritalolla on oma erityinen painotuksensa ja tuotettavat sisällöt ja palvelut vaihtelevat talokohtaisesti, myös talojen toimintaympäristöt ja kohderyhmät ovat erilaisia. Nämä tiedot on kuvattu yksityiskohtaisesti palvelukuvauksissa (hankinnan kohteen kuvaus 1 ja luottamuksellinen tieto palvelukuvaus liite 2). Kohteissa korostuu asiakaspalvelun merkitys palvelun tuottamisessa.
Esitetyt kohteiden kuvaukset ovat suuntaa-antavia, yksityiskohtaisemmat ohjeet ja tehtäväsisällöt sovitaan sopimuksen teon yhteydessä. Kuvauksessa esitetyt kohteen työvuorot ja tuntimäärät ovat suuntaa-antavia ja niiden todellinen määrä vaihtelee talojen aukiolon ja tuotantojen mukaan. Kulttuurikeskusten ohjelmistot ovat kausiluonteisia ja sen vuoksi tällä hetkellä palvelukuvaus, liite 2 ilmoitettuihin vuoroihin ja tuntimääriin muutokset ovat mahdollisia.
II.1.6) Osia koskevat tiedot: Sopimusta ei voida jakaa osiin, koska turvallisuusasioiden koordinointi hallinnoidaan kulttuurikeskusten osalta kokonaisuutena. Lisäksi tilaajan ja valitun toimijan kesken on sopimuksen kokonaisuuden hallinnan vuoksi tärkeää koordinoida esimerkiksi sijaistusten hyödyntäminen eri kulttuurikeskusten kesken.
Luvanvaraisuus: Vartioimisliiketoimintaa saa harjoittaa elinkeinon harjoittamisen oikeudesta annetun lain (122/1919) 1 §:n 1 tai 2 momentissa tarkoitettu luonnollinen henkilö tai oikeushenkilö, joka on saanut siihen tässä laissa tarkoitetun luvan (turvallisuusalan elinkeinolupa).
Vartiointi- ja turvallisuuspalvelut ovat julkisista hankinnoista ja käyttöoikeussopimuksista annetun lain (1397/2016) 107 §:ssä tarkoitettuja erityisiä E-liitteen mukaisia palveluja. Hankinta ylittää hankintalain 26 §:n EU kynnysarvon 750 000 EUR liitteessä lueteltuja sosiaalipalveluja ja muita erityispalveluja koskevien palveluhankintojen osalta.
Tarjouspyyntö sisältää yhteensä viisi (5) liitettä, joista liite 2 toimitetaan tarjoajan pyynnöstä. Liite 2 sisältää luottamuksellista tietoa turvallisuuspalvelusta ja siksi se ei ole mukana julkaistavissa hankinta-asiakirjoissa. Liitteet saa pyynnöstä sähköpostiosoitteesta: kuva.hankinnat@hel.fi.
Sopimus palvelun toteuttamisesta tehdään liitteenä toimitetun sopimusmallin mukaisesti (liite 3 Palvelusopimusluonnos) siten, että siihen voidaan tehdä vähäisiä muutoksia tilaajan tarpeen mukaisesti. Jokaisesta kulttuurikeskuksesta tehdään oma sopimus. Hankintapäätöksen jälkeen selvitetään yhdessä valituksi tulleen palveluntuottajan kanssa ne palvelut ja niiden palveluiden laajuus ja muoto, jotka käynnistetään välittömästi sopimuksen alusta lukien. Tilaaja ei sitoudu ilmoitettuihin tilausmääriin ja pitää oikeutenaan muuttaa tilausmääriä, jos ko. kohteen palvelutarve muuttuu sopimuskauden aikana.
Hankintaan sovelletaan Helsingin kaupunginhallituksen ohjetta harmaan talouden torjunnasta (kansliapäällikkö 20.10.2018/205 §; jäljempänä "harmaan talouden ohje").


Award value: 4000000